Det er 12 årige Sebastian Bøgh fra Stenum meget glad for, da han har et særligt venskab med hospitalsklovnen Baroli. - Han er sjov og en god ven, fortæler Sebastian Bøgh om hospitalsklovnen, som han lærte at kende, mens han været indlagt på Skejby Sygehus. Han kender hospitalsklovnen fra sit kræftforløb, der har strakt sig over to år med indlæggelser og kemoterapi. Hospitalsklovnen Baroli har været med hele vejen, også da Sebastian fik at vide at det ene ben skulle amputeres på grund af knoglekræft. - Nogle af de tanker, jeg havde, var, at det må gøres, hvis jeg skulle komme til at spille håndbold igen, fortæller han. - Det har været ubeskriveligt hårdt og er det stadigvæk, fortæller hans mor Cathrine Bøgh. Hun er meget glad for, at sønnen nu kan møde sin ven online. Sebastian er helbredt, men skal isoleres, da immunforsvaret er svækket efter mange kemobehandlinger.

Opsummering:
Børn skal ikke undvære de elskede hospitalsklovne mere på trods af coronakrisen. En donation fra TrygFonden gør det nemlig muligt for Danske Hospitalsklovne at møde børnene online.